Samuel Adams

Samjuelis Adamsas (, 1722 m. rugsėjo 27 d. – 1803 m. spalio 2 d.) – JAV politikas, politikos filosofas bei 4-asis Masačusetso gubernatorius (1722–1803).Sobel, Robert (1978). Biographical directory of the governors of the United States, 1789-1978, Vol. II. Meckler Books.  Vienas iš Jungtinių Valstijų Tėvų-Įkūrėjų. Kito įkūrėjo bei 2-ojo JAV prezidento (1797–1801) Džono Adamso antros eilės pusbrolis. 

 Biografija 
Samjuelis Adamsas gimė 1722 m. rugsėjo 27 d. Bostone. Jis buvo vienas iš dvylikos Samjuelio Adamso (1689–1748) bei Merės Fifield (1694–1748) vaikų ir vienas iš trijų, išgyvenusių ilgiau nei trejus metus. Abu S. Adamso tėvai buvo puritonai. Adamsas visada didžiavosi savo puritoniška kilme ir vėliau savo politinėje karjeroje vadovavosi puritoniškomis vertybėmis.

S. Adamsas studijavo teologiją Harvardo universitete, tačiau metė mokslus ir tapo prekybininku. Visgi gan greit metė ir prekybą. Vėliau jis dirbo mokesčių rinkėju, o 1760-ųjų metų pradžioje įtakingu Masačusetso Atstovų rūmų nariu. 1765 m. įkūrė patriotinės organizacijos „Laisvės sūnus“ Bostono skyrių, o 1772 m. – Bostono korespondentų komitetą. Vienas iš Bostono arbatėlės, protesto akcijos prieš Didžiosios Britanijos administraciją, rengėjų.  1776 m. pasirašė JAV nepriklausomybės deklaraciją ir tapo vienu iš Jungtinių Valstijų Tėvų-Įkūrėjų.

Mirė 1803 m. spalio 2 d. Bostone, ten pat palaidotas. 

 Šaltiniai 

Kategorija:JAV tėvai įkūrėjai
Kategorija:Masačusetso gubernatoriai